er náskyld hárleggjastör , og var áður fyrr talin afbrigði af henni , Carexcapillaris var . porsildiana . Hún vex í fjallamóum , einkum flagkenndum móum . Hún þekkist frá hárleggjastör á því að kvenblóm eru í toppaxinu auk karlblóma , öxin eru leggstyttri og uppréttari og brúnni á litinn . Hún vex frá um 200 m upp í 700 m . Hæstu fundarstaðir eru við Efri-Hitulaug við Marteinsflæðu í 770 m , við Laugarfell og vestan við Laugarfellshnjúk í 740 og 700 m hæð . Toppastörin er lágvaxin stör með 3 - 5 öxum á grönnum , uppréttum leggjum , oft með töluverðu millibili á efri hluta strásins . Toppaxið venjulega með kvenblómum efst en karlblómum neðar , sjaldnar aðeins með karlblómum . Axhlífar eru brúnar með breiðum himnukanti , hulstrið brúnt með broddóttri trjónu . Frænin eru þrjú .